ไฟแนนซ์ทูเดย์
...จับเซ็นสัญญานั่งเก้าอี้เอ็มดีไปแล้วทั้งสองแบงก์รัฐ เริ่มจากการจับคู่ระหว่าง สมชัย สัจจพงษ์ ประธานคณะกรรมการธนาคารออมสิน เซ็นสัญญากับ ชาติชาย พยุหนาวีชัย เมื่อวันที่ 17 ธ.ค. ให้เป็นผู้อำนวยการธนาคารออมสิน และชาติชายเตรียมเข้าทำงานอย่างเป็นทางการในวันที่ 5 ม.ค. 2558 ส่วนนโยบายสินเชื่อ ก็ต้องตามพันธกิจ คือ ปล่อยกู้รากหญ้า นาโนไฟแนนซ์ ก็ว่ากันไป ส่วนเรื่องเงินฝาก เน้นเลยว่าต้องเจาะฐานคนรุ่นใหม่ และสร้างกิจกรรมที่ทำให้ออมสินเข้าไปถึงคนกลุ่มนี้ให้ได้
29 ต.ค. 2565

...จับเซ็นสัญญานั่งเก้าอี้เอ็มดีไปแล้วทั้งสองแบงก์รัฐ เริ่มจากการจับคู่ระหว่าง สมชัย สัจจพงษ์ ประธานคณะกรรมการธนาคารออมสิน เซ็นสัญญากับ ชาติชาย พยุหนาวีชัย เมื่อวันที่ 17 ธ.ค. ให้เป็นผู้อำนวยการธนาคารออมสิน และชาติชายเตรียมเข้าทำงานอย่างเป็นทางการในวันที่ 5 ม.ค. 2558 ส่วนนโยบายสินเชื่อ ก็ต้องตามพันธกิจ คือ ปล่อยกู้รากหญ้า นาโนไฟแนนซ์ ก็ว่ากันไป ส่วนเรื่องเงินฝาก เน้นเลยว่าต้องเจาะฐานคนรุ่นใหม่ และสร้างกิจกรรมที่ทำให้ออมสินเข้าไปถึงคนกลุ่มนี้ให้ได้ 
...ด้าน สาลินี วังตาล ประธานเอสเอ็มอีแบงก์ ก็เพิ่งเซ็นสัญญาจ้าง สุพจน์ อาวาส เป็นกรรมการผู้จัดการเอสเอ็มอีแบงก์คนใหม่ไป เมื่อวันที่ 18 ธ.ค.ที่ผ่านมา คาดว่าสุพจน์น่าจะทำเรื่องแจ้งลาออกจากธนาคารออมสิน เพื่อเข้าทำงานที่เอสเอ็มอีแบงก์อย่างเป็นทางการได้ในต้นปี 2558 เช่นกัน 
...เหลือแต่ นริศ ชัยสูตร ประธานบอร์ดธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ ที่ยังไม่กล้าเคาะเรื่องสรรหาเอ็มดีใหม่ เพราะเอ็มดีเก่า คือ คนิสร์ สุคนธมาน ยังกอดมติบอร์ดชุดเก่าที่แต่งตั้งให้คนิสร์ได้เป็นเอ็มดีต่อในวาระที่ 2 ไว้แน่น แต่มั่นใจว่าเรื่องนี้ต้องจบในไม่ช้า เพราะรองปลัดคลัง จักรกฤศฎิ์ พาราพันธกุล หัวหน้ากลุ่มภารกิจด้านทรัพย์สิน ทำหนังสือถึงรัฐวิสาหกิจทุกแห่งให้เร่งสรรหาเอ็มดีเพื่อเดินหน้าตามพันธกิจขององค์กรโดยเร็วแล้ว 
...เดี๋ยวจะหาว่าไม่ทำงาน นริศ ชัยสูตร อธิบดีกรมธนารักษ์ เลยเร่งมือแบบสุดในการประเมินราคาที่ดินทั้ง 30 ล้านแปลงทั่วประเทศ รองรับการจัดเก็บภาษีตาม พ.ร.บ.ภาษีที่ดินและสิ่งปลูกสร้างใหม่ จะเริ่มโครงการนำร่องต้น ม.ค. 2558 คาดว่าเสร็จเอากลางปี 2559 นู่น
...งานนี้ นริศ ย้ำว่า เจ้าภาพไม่ใช่กรมธนารักษ์เท่านั้น แต่ต้องอาศัยข้อมูลทะเบียนที่ดิน ข้อมูลซื้อขาย และเพื่อให้แม่นยำ ต้องใช้ภาพถ่ายดาวเทียมจากสำนักพัฒนาเทคโนโลยีอวกาศและภูมิสารสนเทศ (องค์การมหาชน) หรือ GISTDA ด้วย ยังไม่นับรวมองค์กรปกครองส่วนท้องถิ่น และกรมส่งเสริมการปกครองท้องถิ่น จะสนับสนุนโปรแกรมเพื่อจัดทำข้อมูลทะเบียนที่ดิน และโปรแกรมจัดทำข้อมูลแผนที่ภาษี ยังมี ธ.ก.ส. และธนาคารออมสินอีก ...ขยันทำงานแบบนี้ ทำมั้ัย ยังมีชื่อติดโผให้ใจแกว่งๆ ได้ทุกวันอังคารเลยนะ